Ometi ei kuulu baptismi leviku algusloo au Pärnu Immaanueli kogudusele. Baptismi eellugu langeb enam-vähem samasse ajajärku, mil XVI sajandil levis Saksamaal luterlik reformatsioon. Aastal 1523 sai Zürichis alguse Ulrich Zwingli poolt juhitud Šveitsi  usupuhastusliikumine, millest eraldus üksnes täiskasvanute ristimist pooldav radikaalsem osa. XVII sajandi alul arenes Šveitsi reformatsiooni usuristijate mõjul püsiva koguduse tunnustega liikumine, mis ongi maailmas tuntud baptismi nimetusena. Esimene baptistikogudus loodi 1640. aastal Uus-Inglismaal. Läänemereäärsetesse maadesse hakkas liikumine laialt levima ligi paarsada aastat hiljem, kui 1834. aastal tekkis esimene kogudus Hamburgis. Pool sajandit hiljem jõuti Pärnusse. Ilmselt pole juhuslik, et koos rahvusliku  ärkamise lainega otsiti ka usulist värskendust.